На основу Закона о стечају ("Сл. гласник РС", бр. 104/2009, 99/2011 - др. закон, 71/2012 – одлука УС, 83/2014, 113/2017, 44/2018 и 95/2018) и у складу са Националним стандардом бр. 5 о начину и поступку уновчења имовине стечајног дужника, стечајни управник у поступку стечаја над стечајним дужником Исхрана продукт доо у стечају Нова Пазова, Шеста Индустријска бр. 14 објављује:
ПОЗИВ ЗА ДОСТАВЉАЊЕ ПОНУДЕ ЗА ИЗРАДУ ПРОЦЕНЕ ВРЕДНОСТИ ЦЕЛОКУПНЕ ИМОВИНЕ И ПРОЦЕНЕ СТЕЧАЈНОГ ДУЖНИКА КАО ПРАВНОГ ЛИЦА И ДАВАЊЕ МИШЉЕЊА О ЦЕЛИСХОДНОСТИ ПРОДАЈЕ 
1. УВОД
Решењем Привредног суда у Сремској Митровица бр. СТ-11/2026 од 26.03.2026. године отворен је стечајни поступак над стечајним дужником Исхрана продукт доо у стечају Нова Пазова. 
Дана 29.04.2026. године Привредни суд у Сремској Митровици је донео Решење о банкротству које Решење је правноснажно дана 05.08.2026. године. 
0. СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максимално могућег колективног намирења поверилаца. Стечајни управник ће у складу са чланом 132. став 2. Извештај о процени доставити суду и одбору поверилаца.  
0. ИЗВЕШТАЈ О ПРОЦЕНИ
Проценитељ је дужан по завршетку процене да достави Извештај о процени у два оригинална примерка у писаној и електронској форми која ће морати да садржи следеће:
· Прецизно означен предмет процене, дефиницију вредности уз опис метода коришћења  у процени,
· Закључак о процењеној ликвидационој вредности имовине стечајног дужника,
· Закључак о процењеној вредности стечајног дужника као правног лица ,
· Закључак о процењеној вредности имовине која је предмет разлучног права – одређивање одговарајућег дела купопродајне цене на којем разлучни поверилац има право приоритетног намирења у складу са чланом 133. став 12. Закона о стечају,
· Закључак у вези целисходности најповољнијег начина продајe, мишљење проценитеља и предлог најповољнијег начина уновчења стечајне масе уз давање детаљног образложења.

0. МЕТОД ПРОЦЕНЕ
Метод процене је прописан Законом о стечају, Националним стандардом и МРС. Понуђачи су дужни да опишу методе које намеравају да користе у својој процени.
У складу са Националним стандардом бр. 5  по којем утврђивање процењене вредности врши се у складу са Међународним стандардима финансијског извештавања.
0. ИНФОРМАЦИЈЕ ЗА ПОНУЂАЧЕ
Имовина стечајног дужника се састоји од:
ЗЕМЉИШТЕ у приватној својини стечајног дужника, са обимом удела 1/1, чине следеће  катастарске парцеле: 

· КП 5328/3 КО Параћин, површине 138m2 - њива 2. класе
· KП 5328/4 КО Параћин, површине 31m2 - њива 2. класе
· КП 5328/5 КО Параћин, површине 1527m2 - чине је 4 дела:
Број дела 1 - земљиште под зградом и другим објектом, површине 75m2
Број дела 2 - земљиште под зградом и другим објектом, површине 561m2
Број дела 3 - земљиште под зградом и другим објектом, површине 261m2
Број дела 4 - земљиште уз зграду и други објекат, површине 630m2

ОБЈЕКТИ у приватној својини стечајног дужника, са обимом удела 1/1, на КП 5328/5 КО Параћин, Видовданска бр. 66:
· Објекат бр. 1 на КП 5328/5 КО Параћин, површине 75 m2
· Објекат бр. 2 на КП 5328/5 КО Параћин, површине 561 m2
· Објекат бр. 3 на КП 5328/5 КО Параћин, површине 261m2

· Опрема, потраживања, залихе према Економско финансијком извештају

[bookmark: _GoBack]Заинтересовани понуђачи писане понуде подносе најкасније до 23.09.2026. године на адресу канцеларије стечајног управника – Ул. Арсенија Чарнојевића бр. 14/7, Сремска Митровица. 
Понуду доставити у затвореној коверти са назнаком ПРУЖАЊЕ УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА И СТЕЧАЈНОГ ДУЖНИКА ИСХРАНА ПРОДУКТ ДОО У СТЕЧАЈУ КАО ПРАВНОГ ЛИЦА
Понуђач уз понуду доставља фотокопију докумената која не смеју бити старија од 12 месеци од дана пријема понуде. Наручиоци задржавају право да захтевају од Понуђача накнадно достављање на увид оригиналне документације. Понуда треба да садржи:
· Доказе о испуњености услова из тачке 6. овог огласа
· Имена чланова ужег тима који ће радити процену са задужењима и референцама
· Рок у којем ће завршити процену 
· Цену за пружену услугу исказану у динарима
· Рок за исплату накнаде за извршену услугу
Уз понуду доставити:
· Лиценцу овлашћеног проценитеља, решење АПР-а
· Доказе о стручности
· Референце досадашњег рада
Позивају се заинтересована лица да директним обиласком на лицу места утврде елементе за опредељеност понуде. 
У случају потребе додатних података, доставе документације о имовини стечајног дужника, за опредељеност понуде заинтересована лица могу се јавити стечајном управнику Зорану Стојановић, тел: 063/8-555-288, или путем e–mail поште: 
stole@open.telekom.rs , јеzdicjadranka@gmail.com; 

У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене,  и то искључиво са Листе понуђача добијене од стечајног управника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума. 
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити писмено обавештење. Цена није једини критеријум приликом одабира проценитеља. 
6. УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
· Да је регистрован за обављање делатности код надлежног органа,
· Да поседује лиценцу за обављање послова овлашћеног проценитеља
· Да испуњава квалификационе услове, односно да располаже довољним кадровским и техничким капацитетом за вршење услуге из понуде.
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

Стечајни управник
Зоран Стојановић

